ਬਾੜਮੇਰ, 27 ਫਰਵਰੀ
ਰਾਜਸਥਾਨ ਦੇ ਸਰਹੱਦੀ ਜ਼ਿਲ੍ਹੇ ਬਾੜਮੇਰ ਦੇ ਦੋ ਪਿੰਡਾਂ ਪੋਸ਼ਾਲ ਅਤੇ ਰਾਤਾਸਰ ’ਚ ਬੁੱਧਵਾਰ ਦੇਰ ਸ਼ਾਮ ਧਾਤ ਦੇ ਟੁਕੜੇ ਡਿੱਗਣ ਨਾਲ ਦਹਿਸ਼ਤ ਫੈਲ ਗਈ। ਕੁਝ ਲੋਕਾਂ ਨੇ ਧਮਾਕੇ ਦੀਆਂ ਆਵਾਜ਼ਾਂ ਸੁਣੇ ਜਾਣ ਦਾ ਦਾਅਵਾ ਵੀ ਕੀਤਾ। ਰੱਖਿਆ ਤਰਜਮਾਨ ਨੇ ਕਿਹਾ ਕਿ ਮਾਮਲੇ ਦੀ ਪੜਤਾਲ ਕੀਤੀ ਜਾ ਰਹੀ ਹੈ। ਬਾੜਮੇਰ ਜ਼ਿਲ੍ਹਾ ਕੁਲੈਕਟਰ ਹਿਮਾਂਸ਼ੂ ਗੁਪਤਾ ਨੇ ਕਿਹਾ ਕਿ ਪਿੰਡ ਵਾਸੀਆਂ ਮੁਤਾਬਕ ਧਾਤ ਦੇ ਟੁਕੜੇ ਜਹਾਜ਼ ਦੇ ਲੱਗਦੇ ਹਨ। ਉਨ੍ਹਾਂ ਕਿਹਾ ਕਿ ਸੁਰੱਖਿਆ ਏਜੰਸੀਆਂ ਤੋਂ ਸੂਚਨਾ ਮੁਹੱਈਆ ਕਰਵਾਏ ਜਾਣ ਤਕ ਕੁਝ ਵੀ ਨਹੀਂ ਕਿਹਾ ਜਾ ਸਕਦਾ ਹੈ। ਡੀਐਸਪੀ ਸੁਰੇਂਦਰ ਕੁਮਾਰ ਨੇ ਥਾਂ ਦਾ ਮੁਆਇਨਾ ਕਰਕੇ ਕਿਹਾ ਕਿ ਤਿੰਨ ਥਾਵਾਂ ਤੋਂ ਤਿੰਨ ਵੱਖ ਵੱਖ ਧਾਤਾਂ ਦੇ ਟੁਕੜੇ ਮਿਲੇ ਹਨ। ਬਾੜਮੇਰ ਦੇ ਐਸਪੀ ਰਾਸ਼ੀ ਡੋਗਰਾ ਡੂਡੀ ਨੇ ਦੱਸਿਆ ਕਿ ਇਸ ਘਟਨਾ ਬਾਰੇ ਸੁਰੱਖਿਆ ਏਜੰਸੀਆਂ ਨੂੰ ਇਤਲਾਹ ਦੇ ਦਿੱਤੀ ਗਈ ਅਤੇ ਪੁਲੀਸ ਦੀਆਂ ਟੀਮਾਂ ਮੌਕੇ ’ਤੇ ਭੇਜੀਆਂ ਗਈਆਂ ਹਨ।

ਕਿਸ ਨੇ ਕਿਹਾ ਕਿ ਟੁਕੜੇ ਹਵਾਈ ਜਹਾਜ਼ ਵਰਗੇ ਲੱਗਦੇ ਹਨ?
ਬਾੜਮੇਰ ਜ਼ਿਲ੍ਹਾ ਕੁਲੈਕਟਰ ਹਿਮਾਂਸ਼ੂ ਗੁਪਤਾ ਨੇ ਕਿਹਾ ਕਿ ਪਿੰਡ ਵਾਸੀਆਂ ਮੁਤਾਬਕ ਧਾਤ ਦੇ ਟੁਕੜੇ ਜਹਾਜ਼ ਦੇ ਲੱਗਦੇ ਹਨ। 